|  |  |  |  |
| --- | --- | --- | --- |
| **Študent/ka** | **Forma študia** | **Miesto praxe** | **Citácia** |
| Briestenská  |  | Detské centrum, Bratislava | Aj keď si uvedomujem, že nejde o priamo sociálno-pedagogickú prax ale o vychovávateľskú, verím, že mi bude uznaná (aj keď s nízkym ohodnotením), nakoľko som s ňou nadmieru spokojná a plánujem v nej ešte pokračovať. Situácia skutočne vyžadovala, aby som väčšinu času strávila v detskom centre. V žiadnom zariadení, kde som doteraz každý semester praxovala, ma nevítali s takou otvorenou náručou, nikde ma činnosť neoslovila natoľko, aby som o nej začala uvažovať ako o svojom budúcom zamestnaní. V detskom centre som začala pracovať mesiac po tom, ako ho otvorili, a odvtedy som jeho súčasťou, keďže máme núdzu o učiteľky, vychovávateľky a brigádničky, cítim sa veľmi potrebná a užitočná, a tak som sa necítila v žiadnom zariadení, ktoré som doteraz navštívila. S kolegyňami vychádzame dokonale, tým pádom týždenný rozvrh smien flexibilný a ťarcha povinností ľahšia. |
| Čauderová Miriama (rod. Čauderová)S1317055652-0220T02 | YSpaV-D2 | ŠKD v Základnej školE KrčAva   | Priebeh súvislej praxe v rámci tohto školského roku hodnotím ako pozitívny prínos do mojej budúcej praxe. Školský klub deti som si vybrala na základe toho, že v budúcnosti plánujem sa zamerať skôr na pozíciu vychovávateľky. Preto bolo zvolené práve toto zariadenie. Z odstupom času hodnotím, že viacero veci v rámci mojej činnosti nebolo úplne dotiahnutie na 100%, ale verím že postupnou praxou sa to bude len zlepšovať a skvalitňovať. Spoluprácu s externým lektorom hodnotím veľmi dobre. Lektorka bola ochotná vypočuť si moje prvé návrhy a spoločné sme sa zhodli na práve tomto preventívnom programe, ktorý som realizovala. Samotnú participáciu hodnotím tiež veľmi dobre a to aj vďaka deťom, ktoré so mnou ochotné spolupracovali. Získavanie informácii bolo trochu ťažšie, lebo na webových stránkach nebolo dostatok informácii ale tie mi následne doplnila externá lektora. Spracovanie do denníka bolo náročnejšie z dôvodu neskoršieho písania.  |
| Fabian Matej (rod. Fabian)S1320065059-0220T01 | YSpaV-D2 | DOMKA – pobytový stredoškolský tábor | Z pohľadu môjho profesionálneho uplatnenia je získaná prax v o.z. DOMKA - Združenie saleziánskej mládeže, stredisko Bratislava, Miletičova veľmi prínosná a cenná skúsenosť. Napriek dlhoročnej aktívnej dobrovoľníckej činnosti v tomto združení, mi táto prax poskytla väčší vhľad do vnútornej organizácie združenia na národnej aj miestnej úrovni a dozvedel som sa aj niektoré nové informácie. Ako salezián budem perspektívne aj naďalej pôsobiť v úzkej spolupráci s o.z. DOMKA a vidím veľký potenciál v dobrovoľníckej činnosti, ktorú v nej mnohí mladí, maloletí aj plnoletí, vykonávajú, angažujú sa a venujú čas. Táto prax mi pomohla všímať si aj nedostatky, na ktoré som pozornejší vďaka štúdiu sociálnej pedagogiky a vychovávateľstva na PdF TU. Mnohé aktivity, prístupy a činnosť združenia by sa v mnohom dali vylepšiť na základe poznatkov výchovných a pedagogických vied. Je v tom veľký potenciál. V niečom naopak prax predbieha teoretické vedomosti a táto súvislá prax mi pomohla uvedomiť si hlbšie bohatstvo preventívneho výchovného systému sv. Jána Bosca, ktoré sa v organizácii pestuje a odovzdáva. Vypisovanie denníka z praxe bolo pre mňa veľmi náročné. Napriek tomu mi to pomohlo metodicky lepšie chápať praktickú činnosť a vedieť lepšie pomenovať prvky výchovnej a sociálno-pedagogickej aktivity. |
| Gonová Alica (rod. Gonová)S1317054613-0220T02 | YSpaV-D2 | FarmA na Samelovej lúke neďaleko Dobšinskej ľadovej jaskyne (Letné sústredenia/tábory) | Prax v tábore na farme na Samelovej lúke musím hodnotiť veľmi pozitívne a veľmi rada by som išla do toho zas. Na tábore sa neučili len deti nové veci ale aj ja. Predovšetkým som mohla pracovať na mojej komunikácii s deťmi a tiež vyskúšať si zrealizovať naplánované aktivity, či zapájať sa už do tých pripravených. Tiež som pôsobila ako inštruktor jazdy na koni. V kolektíve som sa cítila veľmi dobre a ochotne sme si medzi sebou pomáhali. Keď som niečo nevedela alebo som si nebola istá, dostala som rady alebo pomoc od tých skúsenejších. Ani naše nápady nezostali nepovšimnuté a keď niečo niekto vymyslel, ochotne sme to medzi sebou prebrali a danú vec uskutočnili. Moju priamu činnosť som vykonávala na tábore na farme na Samelovej lúke počas dvoch turnusov, kedy som dostala príležitosť s deťmi zrealizovať pripravené aktivity. Jednalo sa o zoznamovacie hry, poznávacie, tvorbu pravidiel, nočné hry, ale aj zameranie sa na riziko sociálnych sieti, keďže mnoho detí z tábora sme mali závislých na mobiloch. Deti ma tiež počas tábora rešpektovali aj keď zo začiatku som bola trošku neistá ale po povzbudení hlavnej vedúcej, že to robím správne som nabrala istotu. Do aktivít sa zapájali všetci aj keď niekedy bolo vidieť na niektorých deťoch neochotu a to aj pri práci okolo koní či samotnej jazde, čo prekvapovalo nie len mňa ale aj ostatných vedúcich. Na základe vykonanej súvislej praxe, musím zhodnoť, že sa chcem aj naďalej uberať v smere vychovávateľa. Inklinujem viac k tejto profesii, nakoľko ma bavia skôr voľnočasové a zážitkové aktivity, ale nebránim sa ani tým preventívnym, či tým, zameraným na nejaký už vzniknutý problém. Rada by som sa po ukončení štúdia uplatnila ako vychovávateľ v nejakom zariadení, či už ŠKD, detskom domove alebo centre voľného času. Rada by som sa tiež účastnila na školách v prírode, rôznych sústredeniach a letných táboroch. Dúfam, že sa mi moja sny podaria zrealizovať a naplniť. |
| Jakubíková Denisa (rod. Jakubíková)S1317056826-0220T02 | YSpaV-D2 | PREVENTÍVNY PROGRAM V OBČIANSKOM ZDRUŽENÍ KARATE KLUB JUNIOR PREŠOV LETNÝ TÁBORPreventívny program zameraný na šikanu | Pozitívne hodnotím, že vykonávanie súvislej praxe je súčasťou štúdia, ktoré nám univerzita ponúka. Páči sa mi, že môžeme nadobúdať nielen teoretické ale aj praktické zručnosti. Súvislá prax bola pre mňa prínosnou, rozšírila som si nielen teoretické ale najmä praktické zručnosti. Som veľmi spokojná s výberom zariadenia, v mojom prípade ide o občianske združenie Karate klub Junior Prešov. Páčilo sa mi, že tento klub navštevujú aj deti z centra pre deti a rodiny. Bolo veľmi zaujímavé pracovať so zmiešanou skupinou, kde sa nachádzali deti a adolescenti z úplných rodín, ale aj deti a mladí z centra pre deti a rodiny. Ak hovoríme o zameraní mojej súvislej praxe štatutár ju pokladá za veľmi prínosnú, dokonca až žiadúcu nakoľko v OZ majú deti z rôznych rodinných prostredí či z CDR. Štatutár sám navrhol, aby sme v budúcnosti ako občianske združenie usporadúvali viac preventívnych programov počas letných táborov.  |
| Klamová Natália (rod. Klamová)S1320063206-0220T01 | YSpaV-D2 | Mestská polícia Pezinok, oddelenie prevencie kriminality | Vzhľadom na priebeh súvislej praxe som dospela k názoru, že v budúcnosti chcem viac ako s deťmi pracovať s mládežou. Realizácia preventívnych aktivít v rámci voľného času bola síce zábavná, ale viac ma láka sféra tvorby preventívnych programov a práca s mladými ľuďmi. Prax bola ale pre mňa veľmi dobrou skúsenosťou, za ktorú som vďačná. Úprimne stále sa neviem rozhodnúť, ktorú sféru pôsobenia si po ukončení štúdia vyberiem, jedno viem ale s istotu, mojím poslaním je práca s ľuďmi, pomáhanie im, učenie a sprevádzanie. Táto súvislá prax mi za posledný rok taktiež pomohla k tomuto uvedomeniu, preto mi nezáleží v akej oblasti budem pôsobiť, dôležité pre mňa je byť tam pre ľudí.  |
| Kokavcová Petra (rod. Kokavcová)S1317055782-0220T01 | YSpaV-D2 | Školský klub detí v Základnej škole s materskou školou v Brehoch | Participačná časť mojej praxe bola asi najnáročnejšia z celého priebehu praxe. V tejto časti som pochopila, že pomáhať pri aktivitách a viesť celý deň je veľký rozdiel. Aj keď mi deti aj vychovávateľka pomáhali občas som mala pocit, že sa strácam v čase. Nemyslím si, že som mala problém s vedením celého procesu, skôr s časom. Pri niektorých činnostiach som sa nedokázala zmestiť do času, ktorý som na to mala určený. Vychovávateľka ma upozornila, že nemusím vždy dať každému priestor, no bolo to pre mňa náročné, pretože som chcela byť spravodlivá. Avšak po prvej aktivite som zistila, že to nie je možné. A nie je to jednoduché. S ničím iným som problém nemala. Každý deň po príchode domov som mala pocit, že presne toto je to, čo chcem v živote robiť a práve to bolo pre mňa najdôležitejšie. Prax v ŠKD bola pre mňa zatiaľ najprínosnejšia. Bola som už v rôznych zariadeniach, ale práve ŠKD bol pre mňa najlepším miestom pre sebarozvoj. Mala som možnosť viesť proces sama, aj s pomocou, naučila som sa kde robím chyby a aj to, že netreba za každú cenu počuť názor každého. Myslím si, že by som sa v tejto profesii našla. Verím, že sa mi podarí nahradiť vychovávateľky práve v tomto školskom klube.  |
| Kozáková Simona (rod. Kozáková)S1320065157-0220T01 | YSpaV-D2 | Školský klub detí v Základnej škole s materskou školou Svinná  | Partcipačná prax bola pre mňa kľúčovou. Vďaka konzultácii som si uvedomila svoje chyby, na ktoré som si dala pri tvorbe ďalších príprav pozor. Spolupráca s pani vychovávateľkou bola bezproblémová. Venovala mi dostatok času, trpezlivosti a poskytla mi rady pri tvorbe ďalších príprav. Hlavnou radou bolo vytvárať aktivity krátke, jednoduché a k veci. Nepreťažovať deti zbytočne zložitými aktivitami, pri ktorých bude náročné udržať ich pozornosť. A druhou radou bolo nezabúdať na ich voľný čas. V ŠKD musia mať zabezpečený aj priestor pre ich voľnú aktivitu. Hlavne pri oddychovej činnosti a pri rekreačnej činnosti. Zariadenie ma prijalo veľmi srdečne, zobrali ma medzi seba. Cítila som sa rovnocenným členom tímu. V pedagogickom odvetví je náročne zohnať prax, kde by vás nechceli len tak narýchlo odbiť. Ja som mala to šťastie a narazila som na ochotný kolektív, v ktorom sme si navzájom pomáhali.Prax v ŠKD som chcela absolvovať hneď v septembri, chcela som využiť pandemické opatrenia, ktoré umožňovali realizovanie praxe, i keď s bezpečnostnými opatreniami. Z tohto dôvodu však prax nebola realizovaná súvisle, posledné stretnutia sa realizovali len počas voľných piatkov. Rozvrh v škole mi neumožňoval zúčastňovať sa stretnutí aj iné dni. Keďže som nevedela predpovedať pandemickú situáciu počas januára a februára, zvolila som preventívne tento spôsob realizácie praxe. Na škole sa postupne zatvárali rôzne triedy a situácia už nedovoľovala pokračovať v praxi. Po upokojení situácie na základnej škole mi v praxi nedovolilo pokračovať množstvo povinností týkajúce sa vysokej školy. Napriek tomu verím, že táto prax mi ponúkla dôležité informácie a som vďačná, že bolo možné ju absolvovať prezenčne a po dlhej dobe som sa zbavila monitoru. vôli väčšiemu vekovému rozdielu medzi deťmi v oddelení som sa dostávala do situácií, kedy som mala pocit, že aktivita je pre jednu skupinu primeraná a pre druhú nie. Ale najviac ma ako praktikanta vystrašil vysoký počet detí v oddeleniach. V tomto čase je už schválená novela zákona č. 245/2008 a § 114 ods. 2 určuje najvyšší počet detí v jednom oddelení školského klubu detí najviac na 26. Zmena je účinná od 1. 9. 2022 a určite potešila každého vychovávateľa.  |
| Majková Karolína (rod. Majková)S1317055337-0220T02 | YSpaV-D2 | Centrum voľného času Bytča/pobytový tábor | Priebeh súvislej praxe v rámci letného pobytového tábora nemôžem zhodnotiť inak ako pozitívne. Tábora v tomto centre sa zúčastňujem každý rok, odkedy som vykonávala svoju prvú prax v tomto zariadení, ako celkovú prax pre moje povolanie, pre prácu s deťmi a mládežou. Ako veľmi prínosné to hodnotím z dôvodu, že v rámci tábora sa prevažná časť detí a mládeže opakuje a to mi zaručilo vybrať si tému, ktorou sa deti a mládež aktuálne zaoberajú a ja ju vnímam ako potrebnú na riešenie. Taktiež je ďalším kladom fakt, že s nimi mám vytvorený veľmi dobrý a dôverný vzťah, som s nimi v kontakte aj mimo leta a tohto tábora a niektorí mládežníci sú dokonca mojimi dobrovoľníkmi v Kultúrnom centre a na festivale, čiže som s nimi v priamom kontakte celý rok. Ako negatívum vnímam rozmanitosť cieľovej skupiny z pohľadu veku, pretože som nemohla realizovať aktivity so všetkými naraz, no zároveň by to bolo aj náročné z dôvodu vysokého počtu účastníkov tábora. Čo sa týka návrhov a odporúčaní do budúcna, navrhovala by som zaradiť preventívny program na rôzne témy to každého takéhoto pobytového tábora a najmä ak sú k dispozícií dobrovoľníci alebo vychovávatelia, ktorí majú s deťmi a mládežou dôveryhodný vzťah. Keďže momentálne pracujem ako koordinátorka dobrovoľníkov v kultúrnom centre a moja práca zahŕňa komunikáciu s dobrovoľníkmi na rôzne témy, z rôznych oblastí, ktoré sa nachádzali aj v tomto preventívnom programe, považujem súvislú prax za určite obohacujúcu. Taktiež je mojou víziu do budúcnosti v rámci KC tvoriť tábory pre deti ale aj adolescentov (od 18 do 25 rokov) s presahom do kultúry, čiže celkovú skúsenosť praxe považujem za prínosnú. |
| Mikulová Mária (rod. Mikulová)S1316054318-0219T02 | YSpaV-D2 | Školiace stredisko zboru väzenskej a justičnej stráže, Kúpeľná 3, 935 87 Santovka –  | priamu sociálno-výchovnú činnosť som realizovala v zariadení Školiaceho strediska zboru väzenskej a justičnej stráže v Santovke čo bola to pre mňa nová príležitosť. S hlavnou vedúcou turnusu som komunikovala ešte pred samotným začiatkom pobytu na detskej rekreácii. Zaujímalo ma, aký typ hier a aktivít deti najviac baví a zaujíma, zaujímal ma jej názor, nakoľko sa zúčastnila turnus už niekoľko rokov po sebe a má veľa skúseností. Pred pobytom som si pripravila aktivity a hry, ktoré sa mohli hodiť pre určitú vekovú kategóriu detí. Hneď, keď sa na detskej rekreácii naskytla príležitosť ukázala som hlavnej vedúcej aké aktivity mám pripravené a tiež ktorý deň by som ich rada realizovala. Hlavná vedúca turnusu si moje aktivity pozrela a odsúhlasila. Jej spätná väzba, hodnotenie mojej práce s deťmi ma vždy posúvalo vpred a motivovalo každým dňom viac a viac. Moje aktivity, ktoré som realizovala s mojím oddielom boli zamerané na mravnú výchovu a výchovu k hodnotám. Považujem za dôležité pracovať a vedieť ovládať svoje konanie a byť za neho zodpovedný, nenechať sa tlačiť každým impulzom, ktorý sa snaží ovládnuť naše správanie. Nie je správne potláčať svoje emócie a pocity, ale primerane reagovať a jednať, tlmiť rozumom a voľou svoju impulzívnosť. Apelujem teda na pochopenie významu pravidiel a dôsledkov ich nedodržiavania, pochopenie vlastných pocitov a pocitov iných – ovládania negatívnych emócii, sebauvedomenia, efektívnej komunikácie a spoznať spôsoby správneho ventilovania svojho stresu, hnevu a napätia. Tábor trval dva týždne a ja som za ten čas taktiež získala veľa nových skúseností, nových informácii, väčšiu istotu a odvahu. Potvrdilo sa mi aká je dôležitá spolupráca, efektívna komunikácia, dôvera a rešpektovanie svojich spolupracovníkov. Pracovať s deťmi je veľká zodpovednosť, ale svoje rozhodnutie realizovať prax na detskej rekreácii hodnotím ako veľký prínos. |
| Navrátilová Andrea (rod. Navrátilová)S1317054838-0220T02 | YSpaV-D2 | OZ eRko v Seredi, letný tábor v Ostrom Grúni | Každému by som odporučila vyskúšať si tábor, pretože si myslím, že to je základ k tomu, aby sme dokázali pracovať s deťmi už počas štúdia. Myslím si, že v tábore sa naučíte s deťmi pracovať, naučíte sa ako s nimi najlepšie komunikovať, správať sa k nim, zachovať si autoritu. V tábore sa môžete uvoľniť a zabaviť sa spolu s deťmi, byť im ako kamarát. Môžete sa s nimi voľne porozprávať o rôznych veciach, zahrať sa s nimi aktivity, všímať si, čo ich najviac napĺňa a pýtať sa na záujmy, všímať si, aké majú charakterové vlastnosti, a podľa toho pracovať. Som rada, že som mala príležitosť sa podielať na tomto tábore. Nadobudla som mnoho skúseností, spoznala som lepšie animátorov, deti a OZ eRko a viem, že táto činnosť je pre deti hodnotná, pretože trávia svoj voľný čas s kamarátmi a bez technologických vymožeností, zabávajú sa a odnášajú si kopec zážitkov. Tábor je vhodný na plnohodnotné trávenie voľného času bez technológii, ako telefón, PC a pod. Deti tu trávia čas s kamarátmi, čo vidím veľké plus v rámci prevencie a utužovaní zdravých vzťahov. Tu môže napríklad SP upevňovať zdravé vzťahy v kolektíve detí a spoluprácu a tiež pomôcť riešiť problém dieťaťa alebo kolektívu. |
| Ondrišová Rebeka (rod. Ondrišová)S1317054703-0220T02 | YSpaV-D2 | Základná škola M. R. Štefánika 30, 920 01 Hlohovec (enviro aktivity vo výučbe)  | Potvrdila som si to, že chcem robiť prácu sociálneho pedagóga a vedúceho záujmového krúžku. Najmä spomínaný krúžok ma neskutočne bavil, jeho zameranie je obšírne a aktuálne a viem si predstaviť veľký priestor na aktivity a preberané témy. Práca sociálneho pedagóga ma zasa láka z toho hľadiska, že môžem žiakom predať nejaké hodnoty, morálne zásady a slušné správanie. Chcela by som zažiť ten pocit, ako nejakému žiakovi zmením život k lepšiemu.  Vidím sama na sebe že je priestor sa zlepšovať ale verím, že to mi už dá samotné zamestnanie. Z tejto praxe mám aj viacero materiálov, ktoré využijem aj v práci.  |
| Smáková Ivana (rod. Smáková)S1317056823-0220T02 | YSpaV-D2 | Občianske združenie eRko, Sereď (detský letný tábor) | Prínos súvislej praxe vidím v tom, že som mala možnosť vidieť v praxi reálne fungovanie Občianskeho združenia. Celkovo som spokojná s prístupom zamestnancov. Prijali ma bez problémov. Ukázali nám priestory zariadenia, oboznámili s  režimom detí, ich právami i povinnosťami. Pri hľadaní občianskeho združenia nešlo všetko ľahko. V prvom oslovenom združení ma odmietli, nakoľko ich akcie boli viac zamerané pre stálu komunitu. Bezprostredne ma prijali v občianskom združení v Seredi eRko, kde som sa dostala vďaka mojej spolužiačke, ktorá tam chodí na stretká. Prepojenie teórie a praxe je tu viditeľné. Naučila som sa prakticky zorganizovať tábor i po legislatívnej stránke, získala nové priateľstvá i kontakty. V budúcnosti sa vidím v ŠKD. To je môj ideálny plán. Verím, že skôr, či neskôr sa určite naplní.   |
| Voleková Lucia (rod. Voleková)S1317055823-0220T02 | YSpaV-D2 | OZ Farské centrum sv. Ladislava, Pusté Úľany  | Aj napriek tomu, že toto združenie je nábožensky zamerané, sme sa dohodli s pani vychovávateľkou, že časti aktivít a stretnutí ako sú modlitby vynechám a prenechám na jej vedenie. Ciele mojich aktivít sa len čiastočne dotýkali náboženskej tematiky a pani vychovávateľka my ponechala na výber z aktivít, ktoré sa nekonkretizujú práve na spomínanú náboženskú tematiku. Po záverečnom hodnotení mojej účasti na stretnutiach vychovávateľkou si uvedomujem veľa mojich chýb a veľa príležitostí kde sa mám zlepšovať ale verím, že ďalším spolupracovaním s pani vychovávateľkou a jej odborným dozorom nad mojim pôsobením v združení sa my podarí nadobudnúť čo najviac zručností v mojom obore.  |
| Dičková Lenka (rod. Dvorčáková)S1320062476-0220T01 | YSPaV-E2 | ZŠ s MŠ KOTEŠOVÁ | Cieľom súvislej praxe bolo ponúknuť vytvorený program zameraný na zvýšenie interpersonálnych a komunikačných zručností u detí môže pozitívne ovplyvniť ich osobnostné charakteristiky ako napr. sebahodnotenie, sebaúcta a empatia a zároveň eliminovať pretrvávanie problémového správania, rovnako EQ výchova, ktorú je podstatné rozvíjať už u detí v predškolskom veku. Pre rodičov detí 1. stupňa boli pripravené jedno stretnutie zamerané na agresivitu detí a pre žiakov na 1. stupni ZŠ som si pripravila 5 stretnutí v trvaní približne 60 minút. Pre deti predškolského veku v materskej škole v triede ,,Bocianiky“ som si pripravila 3 aktivity v trvaní približne 60 minút. Pre pedagogických zamestnancov v materskej škole som si pripravila 1 stretnutie rovnako v trvaní 60 minút. Pozitíva – bolo to pre mňa obrovským prínosom, nakoľko mám približnú predstavu o profesii sociálneho pedagóga a tak môžem skonštatovať, že neľutujem výber študijného odboru Sociálna pedagogika a vychovávateľstvo. Moja výhoda spočívala v tom, že som kmeňovým zamestnancom v zariadení, kde som vykonávala súvislú prax. Čiže aj ochota a prístup bol na vynikajúcej úrovni. Neviem si však predstaviť, ako by to bolo v inom zariadení a či by som mala toľko pochopenia od zamestnávateľa, čo sa týka súvislej praxe, ak by som sa musela uvoľniť z práce. Ďalšiu výhodu spomeniem, že mám priateľku, ktorá pracuje ako sociálny pedagóg v CPPPaP v Čadci, ktorá mi poradila vhodnú literatúru a bola ochotná so mnou konzultovať. Rovnako by som brala aj dostatok času na celú prípravu a priamu činnosť, nakoľko som bola často v časovom strese. Ak by som to mala zhrnúť, celkovo to bolo pre mňa veľkým prínosom, aj keď to bolo náročné. Opäť som si mohla vyskúšať niečo nové a priamo videla priamu sociálno-výchovnú činnosť sociálneho pedagóga v škole, doposiaľ som tú možnosť nemala.  |
| Gorelková Silvia (rod. Beňová)S1320063174-0220T01 | YSPaV-E2 | Centrum pedagogicko-psychologického poradenstva a prevencie, Dubnica nad Váhom | Čo sa týka príprav na priamu činnosť boli pre mňa veľmi náročné, hlavne z hľadiska rozvrhnutia jednotlivých fáz a obsahu stretnutí. Expertka z praxe mi povedala, že je veľmi dôležité sa s deťmi rozprávať a urobiť s nimi nejakú aktivitu a prípravy na stretnutia mi schválila. Prvé stretnutie bolo zameraná na tému šikanovanie, druhé na tému ako vyhľadať pomoc, ktorá je zameraná hlavne na osvojenie čísel núdzových liniek a tretie stretnutie bolo zameraná na tému počítačová závislosť. Jednotlivé stretnutia pozostávali zo vzhliadnutia krátkej DVD snímky a následnej besedy, v rámci ktorej sa deti pýtali na mnoho vecí a tiež rozprávali o svojich osobných skúsenostiach. Ďalej stretnutie pozostávalo z vybranej hry a pokračovalo zážitkovou technikou, ktorá súvisela s preberanou témou. Okrem individuálnej práce som využila aj skupinovú prácu, na ktorú deti pozitívne reagovali. Veľmi si vážim spolupráce s expertkou z praxe počas priamej činnosti s deťmi, nakoľko mi bola veľkou oporou a vždy mi veľmi ochotne pomohla, keď som si s niečím nevedela dať rady. |
| Janušková Iveta (rod. Kvasnicová)S1320062735-0220T01 | YSPaV-E2 | Základná škola, Dlhé Hony 1, 911 01 Trenčín  | Vzhľadom k aktuálnej situácií a s tým spojenými opatreniami, som veľmi spokojná, že som si pre svoju prax vybrala Základnú školu Dlhé Hony v Trenčíne, na ktorej pôsobím, ako som spomenula už vyššie. Aj vďaka tomu, som mala možnosť naplánovať si a zrealizovať jednotlivé lekcie zamerané na nácvik empatie u žiakov prvého ročníka na rozdiel od študentov, ktorí museli reálne čakať na uvoľňovanie opatrení, aby mali prístup do jednotlivých zariadení. Ako som už uviedla vyššie v úvode tohto portfólia, rozvíjanie empatie považujem za jednu z kľúčových kompetencií našich žiakov. Nakoľko sa jedná o preklad preventívneho programu, ktorý je využívaný najmä v USA, kde bol vytvorený, teda v odlišnom kultúrnom prostredí, jednotlivé aktivity prispôsobujem na základe vlastných skúseností z praxe našim podmienkam. V rámci hodín sa snažím využívať aj ďalšie pomôcky ako napríklad terapeutické karty, ktoré spestria hodiny, deťom pomáhajú pri práci a jednotlivé aktivity sú pre deti atraktívnejšie. Rozbory jednotlivých hodín som realizovala na základe vlastných skúseností, ale musím tiež poďakovať našej školskej psychologičke, ktorá sa v rámci väčšiny mojich hodín oboznamovala s triednymi kolektívmi a programom ako takým. Zároveň mi poskytla cenné spätné väzby a nové nápady, ktoré som ja už v rámci istej pracovnej rutiny nemala celkom dobre možnosť vidieť. Súvislú prax by som dala možnosť vykonávať v priebehu zimného aj letného semestra, nakoľko je to z časového hľadiska náročné nielen pre samotného študenta, ale aj zariadenie, v ktorom má byť vykonávaná prax. Zároveň je časovo náročné absolvovať nejaký program, častokrát výborný, ktorý pripravili študenti, nakoľko napríklad v súčasnosti sociálny pedagóg školy nemá oficiálne v rozvrhu vyčlenené hodiny na vykonávanie prevencie, ale je to na dobrých vzťahoch a vzájomnej dohode s triednymi učiteľmi, resp. inými vyučujúcimi. Z tohto dôvodu si myslím, že by bolo prínosné rozdeliť prax na nejaké časti počas celého akademického roka, čo by bolo lepšie naplánovať pre študenta aj experta z praxe, ktorý by chcel študentovi v jej vykonávaní pomôcť.  |
| Kubišková Lenka (rod. Kubišková)S1309023212-0220T01 | YSPaV-E2 | Základná škola Dlhé Hony, Trenčín | Výkon priama činnosti bola pre mňa: Veľmi časovo náročná, únavná , dlhá. Prekonávala som samu seba, hanblivosť, sebadôvera sa zvýšila. Prekonávala som sa, už som mala pocit zúfalstva, neuveriteľnej únavy – nezvládnutie . Uvedomila som si, že je to náročná práca ale zároveň zábavná a miestami aj príjemná pri spätnej väzbe. Na rozdiel od môjho zamestnania, vidím výsledok minimálne s vedomosťami a pri správnom prístupe aj dôvera s deťmi sa buduje omnoho rýchlejšie a spätné väzby aj milšie, čo povzbudzuje ku výkonu. |
| Michaličková Zlatica (rod. Vaculová)S1316052372-0220T02 | YSPaV-E2 | Mestská polícia Holíč | Dôvodov výberu tohto zariadenia bolo viacero. Jedným z dôvodov bolo, že v danom zariadení som absolvovala prax 3 a toto zariadenie mi prirástlo k srdcu. Bolo zaujímavé sledovať prácu s deťmi. Prekvapilo ma ako vedeli veľa informácii o polícií, ako vedia rozoznať dobré od zlého a predovšetkým veľmi dobrý prístup koordinátora prevencie mestskej polície. Druhým dôvodom bol môj zvýšený záujem o prácu koordinátora na úseku prevencie, nakoľko moja pracovná vízia do budúcnosti je pracovať na úseku prevencie v rezorte Policajného zboru MV SR. Náčelník a ostatní príslušníci MsP Holíč boli veľmi milí, ako aj deti. Svoj čas som tam strávila veľmi príjemne a zmysluplno. Písanie celej súvislej praxe bolo pre mňa prínosom, vzhľadom nato, že som sa dozvedela mnoho nových informácií o mestskej polícií, ako aj stúpajúcom trende kriminality, násilnej trestnej činnosti, drogovej závislosti, alkoholizmu, a iných nežiaducich sociálno-patologických javov spoločnosti. Oceňujem preventívne programy, nakoľko deti sa prostredníctvom nich učia nájsť spôsob, ako sa vyhnúť riziku a nestať sa obeťou trestného činu, či iného nepremysleného, aj vlastného konania.  |
| Ovšaková Daniela (rod. Fujdová)S1320065232-0220T01 | YSPaV-E2 | Komunitné centrum, Adlerova 4 Košice | Priamu sociálno-výchovnú sme realizovali v detskom klube KC, s deťmi klientok KC. Uskutočnilo sa šesť stretnutí, jeden krát v týždni v poobedňajších hodinách, v rozsahu jednej hodiny a 45 minút. Obsahom aktivít boli preventívne aktivity zamerané na zníženie rizika sociálneho vylúčenia. Aktivít sa zúčastňovala skupina 8 a 12 detí vo veku 5 až 10 rokov. Prístup detí k činnostiam bol pozitívny, aktívne sa zapájali do činností. Absolvovaná súvislá prax mala pre mňa z profesijného hľadiska veľký prínos. Získala som skúsenosť pri činnostiach a práci s deťmi v Komunitnom centre, žijúcimi spolu s matkami v Zariadení núdzového bývania. Spoznala som špecifiká tejto práce. Motiváciou k výberu tohto zariadenia, ako miesta pre realizáciu mojej súvislej praxe bola skutočnosť, že po skončení štúdia sociálnej pedagogiky a vychovávateľstva by som rada pracovala ako odborný sociálny pracovník alebo ako sociálny pedagóg v inom zariadení. Z tohto pohľadu hodnotím súvislú prax a priamu sociálno-výchovnú prax veľmi pozitívne.  |
| Reis Bednáriková Petra (rod. Bednáriková)S1315048458-0218T03 | YSPaV-E2 |  | Snažím sa spojiť moje pocity do komplexného celku. Nazvala by som samotnú prax za poklad, ktorý dal mne iný pohľad na prácu sociálneho pedagóga. Pohľad z hľadiska toho, že sme naozaj potrebný materiál na fungovanie a progres detí a mládeže. Potrebný po stránke kvalitatívnej ale predovšetkým aj ľudskej. Samej sa mi ukázalo, že bez tej sa to nezaobíde. V slede udalostí jednotlivých stretnutí sa mi doslova nabalilo, podnetov a skúseností , ktoré budem využívať možno v mojej budúcej profesii sociálneho pedagóga. Ak niekto tvrdí, že prax nie je potrebná, veľmi sa mýli, sama by som prijala toľko praxe ako aj štúdia samotného. |